cyanic-selkie/wikianc huggingface dataset:
Hjorten
Hjortenin suunnittelu ja rakentaminen
Talon piirustukset on päivätty toukokuulle 1903. Rakennuksen urakoitsija Johan Malin ryhtyi jo rakentamaan Hjortenia, mutta Strandell muutti suunnitelmiaan kesken rakennustöiden. Tämä oli Strandellille tyypillistä. Muutoksista huolimatta rakennus valmistui aikataulussa kesällä 1904. Nykyisin Hjortenia pidetään yhtenä Turun komeimmista ja erikoisimmista jugendrakennuksista.
Sisätilat
Jokaiseen kerrokseen tehtiin kolme suurta huoneistoa; kaksi neljän huoneen ja keittiön asuntoa ja yksi viiden huoneen ja keittiön asunto. Talon kellarikerroksessa oli talonmiehen asunto. Suurimmat asunnot, joissa Strandell itsekin asui, tehtiin Vartiovuoren puistonpuoleiseen lyhyempään päähän. Strandellin asunnon kulmahuone oli hänen arkkitehtitoimiston käytössä, ja sinne pääsi suoraan porrashuoneesta oman sisäänkäynnin kautta. Asuntojen makuuhuoneet ja pienempien asuntojen ruokasalit Strandell sijoitti pihan puolelle. Puiston puolelle sijoittuivat molemmat pääportaikot, asuinhuoneistojen salit, keittiöt, palvelijahuoneet ja keittiöön johtavat piianportaikot. Asuinhuoneet varustettiin kaakeliuuneilla, keittiöissä oli puuhellat. Hjortenissa useimmat eteiset olivat vielä täysin pimeitä, mutta myöhemmin Strandell sijoitti rakennuksissaan eteiset säännöllisesti ikkunalliselle ulkoseinälle. Kylpyhuoneet ja vessat Strandell sijoitti kuitenkin aina rakennusten pimeisiin keskiosiin. Hjortenista vesiklosetteja ei kuitenkaan aluksi löytynyt, sillä Turun terveydenhoitolautakunta vastusti niiden rakentamista. Herrasväellä oli aluksi kuivakäymälät sisätiloissa, ja palvelijat käyttivät pihan perällä tai kellarissa olleita käymälöitä. Vesikloseteista alettiin keskustella osakkainen kesken vasta vuonna 1925. Asunnoissa oli kuitenkin kylpyhuoneet peseytymiseen, ja kylpyveden lämmittämiseen käytettiin talviaikaan keskuslämmitystä ja kesällä kaasukamiinoita.
Viitteet
60.44722°N, 22.27278°W
Sarapiku järv
Maantietoa
Järven pinta-ala on 39 hehtaaria ja se on 1,5 kilometriä pitkä ja 800 metriä leveä. Järvi sijaitsee alle kilometrin päässä meren rannasta. Sen lounaispää on leveä, mutta siitä työntyy loilliseen kapea ja 900 metriä pitkä lahti. Lahden nimi on Ligeauk. Järven ympäristö on täynnäö muinaisia rantapenkereitä. Muutama rantapenkere sijaitsee myös järvessä. Järvessä on 16 saarta, joiden yhteinen pinta-ala on 1,7 hehtaaria. Ainakin osa saarista on muinaisia rantapenkereitä. Suurin saari on nimeltään Jõgendevahe, joka on 550 metriä pitkä ja vain 30 metriä leveä. Järven valuma-alueen laajuus on 3,4 neliökilometriä. Järvi on luodattu ja sen keskisyvyys on noin metri ja sen suurin syvyys on kaksi metriä. Vedenpinnan korkeus on keskimäärin 4,0 metriä mpy. Järven laskennalliseksi tilavuudeksi voidaan määrittää 0,00039 kuutiokilometriä eli 0,39 miljoonaa kuutiometriä. Järven rantaviivan pituus on 7,0 kilometriä ja sen rannat ovat pääasiassa metsämaata. Rannoille on rakennettu kaksi taloa, joille johtaa tiet Tagamõisan kylästä.
Sibelius-museo
Nykyisen museorakennuksen suunnittelu ja käyttöönotto
1950-luvun loppuun mennessä esitettiin keskusteluja yhteisen Wäinö Aaltosen museon ja Sibelius-museon rakentamisesta Turun kaupungin ja Åbo Akademin säätiön välillä. Tätä ajatusta vietiin eteenpäin sillä ajatuksella, että Piispankadulla oleva Kalmin puutarhan tontti luovutettaisiin museoiden käyttöön. Hanke kuitenkin hyllytettiin ja loppujen lopuksi vain Sibelius-museon tiloista tehdyt suunnitelmat realisoitiin. Projektin kaatumisesta huolimatta Turun kaupunki hoiti silti tulevien rakennustöiden rahoituksen.
Väinö Valve
Jääkärikoulutus
Valve kirjattiin Jääkäripataljoona 27:n täydennyskomppanian rulliin 1. toukokuuta 1916, mistä hänet siirrettiin jääkäritykistöön, haupitsipatteriin 17. marraskuuta. Valve oli mukana Riianlahden rannikon asemasodassa sekä Aa-joen talvitaisteluissa. Hänet ylennettiin vuoden 1917 aikana hilfsgruppenführeriksi ja edelleen gruppenführeriksi.
World Heavyweight Championship (WWE, 2002–2013)
Raw
Triple H:n kolmas mestaruuskausi päättyi WrestleManiaan, missä hän puolusti sitä kolminottelussa Shawn Michaelsia ja Chris Benoitia vastaan. Chris Benoit lähti ottelusta mestarina.
Lamminjärvi (Juupajoki, Kokkila)
Lamminjärvi on Pirkanmaalla Juupajoella Kokkilassa sijaitseva järvi.
Ympärileikkaus
Ympärileikkaukseksi kutsutaan myös tyttölapsen sukuelinten ulko-osien poistoleikkausta eli naisen sukupuolielinten silpomista. Kyse on yksiselitteisen haitallisesta toimenpiteestä, joka useimmissa valtioissa on laiton.
Yleisyys
Yhdysvalloissa ympärileikkauksia tehdään vuosittain noin miljoona, ja kyseessä onkin maan yleisin miehille tehtävä leikkaus. Vain noin 20 prosenttia leikkauksista tehdään uskonnollisista syistä, loput lääketieteellisin, kulttuurisin tai esteettisin perustein. Sekulaarin ympärileikkauksen suosio tekee Yhdysvalloista poikkeuksen, sillä useimmissa maailman maissa ympärileikkauksia tehdään lähinnä rituaalisista syistä. Vuosina 1971–1990 ympärileikkausten arvioitu määrä vuoroin nousi ja laski vaihdellen 70 ja 89 prosentin välillä. Voimakas vaihtelu viittaisi siihen, että yhteiskunnallinen keskustelu vaikuttaa vanhempien päätöksiin merkittävästi. Vuonna 2010 uutisoitiin uusien ympärileikkauksien vähentyneen noin kolmasosaan koko ikäluokasta. Vähentymisen syynä ovat esimerkiksi asenteiden muuttuminen, ympärileikkauksen hinta sekä maahanmuutto maista, joissa ympärileikkaus on harvinainen.
Ympärileikkauksen yleisyys vaihtelee huomattavasti paitsi alueellisesti myös uskonnon ja etnisen ryhmän mukaan. Esimerkiksi Keniassa miehistä arviolta 84 % on ympärileikattu, mutta turkanoilla luku on 40 % ja luoilla vain 17 %. Ugandan Rakaissa 99 % muslimimiehistä ympärileikataan, mutta ei-muslimeista vain 4 %. Yhdistyneen kuningaskunnan juutalaisista 99 % on ympärileikattu.
Hyödyt
Ympärileikkauksessa poistetaan esinahan infektioherkkää ohutta ihoa, joten leikkaus vähentää miehen todennäköisyyttä saada HIV-tartunta naisen sukuelimistä. Myös muiden sukupuolitautien riski on ympärileikatuilla heteromiehillä alhaisempi. Maailman terveysjärjestö WHO:n vuonna 2007 tekemän meta-analyysin mukaan vaikutus oli Afrikassa noin 48–60 prosenttia. Lisäksi ympärileikattujen miesten naispuolisilla kumppaneilla on pienentynyt kohdunkaulan syövän riski. WHO:n tutkimus koski vain heteroseksuaalista yhdyntää.
Seksuaalisuus
Vuonna 2019 tehdyn meta-analyysin (Morris ym.) mukaan enemmistö naisista pitää ympärileikattua penistä parempana sekä seksuaalisen mielihyvän, ulkonäön että hygienian suhteen. Aineisto oli koottu lähinnä Afrikasta ja Pohjois-Amerikasta. Niin ikään vuonna 2019 julkaistussa meta-analyysissä (Grund ym.) huomautettiin, että ympärileikkauksen vaikutus koettuun seksuaaliseen mielihyvään riippuu ”kognitiivisista ja tunteellisista” seikoista. Alentuneen tartuntariskin vuoksi yhdyntä ympärileikatun miehen kanssa voi olla naiselle turvallisempi ja siten miellyttävämpi kokemus. Meta-analyysin mukaan aiheesta tehdyt tutkimukset tapaavat olla metodologisesti ongelmallisia eikä niistä voi tehdä lopullisia johtopäätöksiä.
Buster
thumb|Buster 1/78. Kuvassa ylhäällä Eki Eskelinen ja Buster, keskellä Benny kultajalka ja alhaalla oikealla Super-Mac. Buster on miesten ja poikien urheilusta kertova sarjakuvalehti, joka ilmestyi Semicin julkaisemana Suomessa 1970- ja 1980-luvuilla. Lehteä on julkaistu Ruotsissa vuodesta 1967. Joulukuussa 2005 lehteä julkaiseva Egmont päätti suosion hiipumisen vuoksi lopettaa lehden julkaisemisen Ruotsissakin.
Buster
Nimikkosarjakuvan Buster on nuori poika, joka asuu äitinsä luona. Englanninkielisen version Buster oli Andy Cappin poika ja hänen ulkonäkönsä oli vaatetusta myöten isänsä kaltainen. Ruotsalainen Buster oli hieman englantilaisen esikuvansa näköinen, mutta Lätsä-tyyliset vaatteet vaihdettiin. Ruotsalainen Buster harrastaa milloin mitäkin lajia, mutta sarjakuvat käsittelevät myös muita aiheita.
Benny kultajalka
Hahmoja
Super-Mac ja Pulla
Super-Mac (Hot Shot Hamish Balfour, käsikirjoitus Fred Baker, kuvitus J Schiaffino) on humoristinen jalkapallosarjakuva. Super-Macin tavaramerkki oli superpotku, joka on niin voimakas, että katkaisee maalin yläriman tai repii verkon hajalle, ellei maalivahti sitten iskeydy maalin sisään laukauksen voimasta. Skotlantilainen Ulko-Hebrideiltä kotoisin oleva Super-Mac Mahony pelaa jalkapalloa Skotlannin liigan Princes Parkissa ja Glengow Rangersissa. thumb|400px|Super-Mac potkaisee supertykin. (Lähde: Buster-lehti)
Karjatse meri
Järven luokittelu ja ekologia
Järvi on Vesipolitiikan puitedirektiivin (VPD) luokituksen (VRD 8) mukaan rannikkojärvi, joka on vielä yhteydessä mereen.
Järvi luokitellaan limnologisesti halotrofiseksi järveksi, jos sen suolapitoisuus on kohonnutta (, HA). Tällaisia järviä ovat Virossa ne, joilla on matala yhteys mereen.
Chandrashekhar Agashe
Chandrashekhar Agashe (Marathi: चंद्रशेखर आगाशे; IAST: Candraśekhara Āgāśe; 14. helmikuuta 1888 – 9. kesäkuuta 1956) oli intialainen teollisuusmies ja asianajaja, joka muistettiin parhaiten Brihan Maharashtra Sugar Syndicate Ltd. perustajana. Hän toimi yrityksen toimitusjohtajana sen perustamisesta vuonna 1934 aina kuolemaansa asti vuonna 1956.
Peter Cushing
Peter Wilton Cushing (26. toukokuuta 1913 Kenley, Englanti – 11. elokuuta 1994 Canterbury, Englanti) oli arvostettu englantilainen näyttelijä.
Kunnianosoitukset ja arvonimet
Yhdistyneen kuningaskunnan kuningatar Elisabet II myönsi Cushingille Brittiläisen imperiumin ritarikunnan jäsenyyden vuonna 1989.
Richard Kingson
Richard Kingson (s. 13. kesäkuuta 1978 Accra, Ghana) on ghanalainen jalkapallomaalivahti. Pelattuaan pitkään Turkissa, Kingson on omaksunut Islamin uskon joten hänet tunnetaan myös nimellä Faruk Gürsoy  Tällä hetkellä Kingson pelaa Turkin liigan Balıkesirsporin joukkueessa.
Maajoukkueura
Kingson on voittanut urallaan Afrikan mestaruus-hopeaa 2008 ja 2010.
Ernst Kaltenbrunner
Nürnbergin oikeudenkäynti
Kaltenbrunner ei pystynyt osallistumaan Nürnbergin oikeudenkäyntiin marraskuussa 1945, koska hän oli saanut vakavan sairauskohtauksen muutamia päiviä ennen oikeudenkäynnin alkua. Kaltenbrunner saapui lopulta oikeudenkäyntiin pyörätuolia käyttäen joulukuussa 1945. Nürnbergin oikeudenkäynnissä hänet todettiin syylliseksi sotarikoksiin ja rikoksiin ihmiskuntaa vastaan j a hänet tuomittiin kuolemaan. Kaltenbrunner hirtettiin 16. lokakuuta 1946 kello 01.40.
Hohtomiljoonakala
Hohtomiljoonakala (Poecilia wingei) on hammaskarppeihin kuuluva kala, miljoonakalan lähisukulainen. Lajit risteytyvät, ja monet akvaariokauppojen hohtomiljoonakalojen nimellä myymistä yksilöistä ovatkin risteymiä.
Alkuperä
Hohtomiljoonakalat ovat kotoisin Etelä-Amerikasta Venezuelasta.
Story – 10th Anniversary
Albumi nousi suomen virallisen listan sijalle 34.
Bat Yam
Bat Yam on kaupunki Israelissa Tel Avivin hallintoalueella maan keskiosassa Välimeren rannikolla. Kaupunki on osa Tel Avivin metropolialuetta ja se on perustettu vuonna 1926. Vuoden 2017 lopussa kaupungin asukasluku oli 128 655.
Väestö
Israelin tilastokeskuksen mukaan Bat Yamin asukasluku oli vuoden 2017 lopussa 128 655. Vuonna 1953 asukkaita oli noin 10 000, vuonna 1967 62 000 ja vuonna 2002 133 900. Monet kaupungin nykyisistä asukkaista ovat siirtolaisia entisen Neuvostoliiton alueelta sekä siirtolaisia Syyriasta ja Etiopiasta.
Boëthius
Myöhäisempi elämä
Vuoteen 520 mennessä, jolloin Boëthius oli noin 35-vuotias, Teoderik oli jo nimittänyt hänet magister officiorumin virkaan eli hallituksen ja tuomioistuimen johtajaksi. Näin ollen hänellä oli valtaa ja kunniaa enemmän kuin monilla kaksi kertaa häntä vanhemmilla oli koskaan ollut. Myös kaksi hänen pojistaan palkittiin konsulin viroilla heidän isänsä maineen ansiosta.
Aortan laajentuma
Aortta-aneurysmien merkittävimmät riskitekijät ovat samat kuin ateroskleroosin eli tupakointi, miessukupuoli, ikä, korkea verenpaine ja korkea veren kolesteroliarvo. Nykyään ajatellaan, että valtaosa aortta-aneurysmista syntyy sydän- ja verisuonitautien seurauksena. Aiemmin aortta-aneurysma saattoi syntyä myös infektion, esimerkiksi kupan, seurauksena, mutta sellaiset aneurysmat ovat länsimaissa äärettömän harvinaisia.
Aortta-aneurysmien tiedetään kasvavan hitaasti vuosien kuluessa. Nykyään aneurysma pyritään yleensä leikkaamaan, kun niiden halkaisija on noin 5 cm tai jo aiemmin, jos niiden on seurannassa huomattu kasvavan tavanomaista nopeammin. Sekä puhjenneen aneurysman korjausleikkauksessa että ei-kiireellisessä korjausleikkauksessa aortan laajentunut osa korvataan vahvalla, esimerkiksi dacronista punotulla putkella. Vaihtoehtoisesti aneurysma voidaan korjata myös katetrin kautta laajentumakohtaan uitettavalla stentillä. Valittu menetelmä riippuu potilaan kunnosta ja hoitavan lääkärin harkinnasta.
Implantti
Esimerkiksi luunmurtumien paranemista avustamaan saatetaan kiinnittää itsestään hajoava istute. Erilaiset luunaulat ja ruuvit valmistettaan lujasta maitohappopolymeeristä, joka tukee luuta 3-6 kuukautta ja liukenee sitten pois. Biohajoavan istutteen kehitti akatemiaprofessori Pertti Törmälä 1980-luvulla.
CCleaner
Ominaisuudet
CCleanerin asetuksissa on määriteltävissä, mitä tietoja ohjelma saa poistaa.
Litutilli
Ulkonäkö
Litutilli kasvaa 30–60 senttimetriä korkeaksi. Varsi on hoikka, mutta usein vankkahaarainen. Lehdet ovat 2–3 kertaa pariosaisia, liuskat usein jokseenkin tasasoukkia, 0,5–1 millimetriä leveitä. Kukissa on noin kaksi millimetriä pitkät, kapeat, vaaleankeltaiset terälehdet. Hedelmistö pitkä, ohuet lituperät tavallisesti 5–10 mm. Lidut ovat siirottavia, tavallisesti 1,5–2 cm, alle 1 mm paksuja, siemeniä myötäillen helminauhamaisia. Litutilli kukkii Suomessa heinä–elokuussa.
Acid Air Raid
Levy sisältää neljä versiota nimikappaleesta ja lukeutuu acid trancen merkittävimpiin julkaisuihin.
Vuonna 2001 Tracid Traxx uudelleenjulkaisi Acid Air Raidin, lisättynä Silent Breedin uudelleenmiksauksella.
Dekra
pienoiskuva|Dekran logo Dekra on kansainvälinen Saksassa pääkonttoria pitävä teknisiin tarkastuksiin, testauksiin, arviointeihin, sertifiointeihin ja katsastuksiin erikoistunut yritys. Dekralla on toimintaa ympäri maailman ja Suomessa sillä on 18 aluetoimistoa ja 11 katsastusasemaa.
Suomessa yritys työllistää yli 290 henkilöä ja liikevaihtoa yritys teki Suomessa noin 32 miljoonaa euroa vuonna 2021.
Scooby-Doo ja noidan haamu
Juoni
Tilanteen selvittyä Velma huomaa vihjeen avulla, missä Ben Ravencroftin etsimä päiväkirja voisi olla piilotettuna. Kirjan löytyy Scoobyn kaivaessa sen esille, jonka jälkeen kaikkien yllätykseksi Ben paljastaa valehdelleensa kaikille, sillä hänen esiäitinsä olikin todellisuudessa noita ja päiväkirja onkin loitsukirja. Hetkeä myöhemmin Ben loitsuaa Sarah Ravencroftin aaveen paikalle, joka kuitenkin pettää vapauttajansa. Sekamelskan keskellä selviää, että Thorn on ainut joka kykenee lähettämään noidan aaveen takaisin vankilaansa ollessaan yhden kuudestoistaosan verran wiccan alkuperää. Velman avustuksella Thornin lausuessa loitsun Sarahin aave imeytyy takaisin kirjaan, mutta noita vie samalla Benin mukanaan, jonka jälkeen palavan puun oksa putoaa kirjan päälle polttaen sen tuhkaksi.
Liuskaraunioinen
Elinympäristö
Liuskaraunioinen kasvaa avokallioiden raoissa. Kasvupaikat ovat useimmiten paahteisia. Kuivina kausina kasvin lehdet käpertyvät kokoon ja muuttuvat ruskeiksi, mutta virkoavat jälleen sateiden tullessa.
Palvelusarvo
Kirkolliset tehtävät
Puolustusvoimien sotilaspapiston arvot ovat kaikki palvelusarvoja. Sotilaspappien palvelusarvot rinnastuvat upseerien arvoihin. Esimerkiksi sotilaspastorin palvelusarvo vastaa kapteenia, vaikka ko. papin oma sotilasarvo voi olla sotamies. Aktiivipalveluksessa olevat sotilaspapit ovat viimeistään palvelukseen astuttuaan suorittaneet reserviupseerikoulun tai sitä vastaavan muun kurssin. Kenttäpiispa kuuluu aktiivipalveluksensa aikana kenraalikuntaan, mutta eläkkeelle siirryttyään hän pitää taas omaa reservin sotilasarvoaan. Everstiluutnantin sotilasarvon ovat saavuttaneet kenttärovasti Jukka Malmivaara ja kenttäpiispa Yrjö Massa. Molemmat olivat käyneet myös kadettikoulun. Kenttäpiispa Viljo Remes oli sotilasarvoltaan sotamies.
Vuorijärvi (Juupajoki)
Vuorijärvi on Pirkanmaalla Juupajoella Korkeakosken Huikonkankaalla sijaitseva lampi.
Maantietoa
Lammen pinta-ala on 1,4 hehtaaria ja se on 350 metriä pitkä ja 100 metriä leveä. Se sijaitsee Korkeakosken Huikonkankaan pohjoisreunalla Ketunsuon länsipäässä. Lammella ei ole kartan mukaan saaria ja se on autio. Sen rantaviivan pituus on 800 metriä ja sen rannat ovat osittain soistunutta kangasmetsää. Järven lounaisrannasta kohoaa pieni mäki, josta järvi on saanut nimensä.
Goughinsaarensirkku
Levinneisyys ja elinympäristö
Goughinsaarensirkku luokitellaan äärimmäisen uhanalaiseksi. Kannan kooksi arvioitiin vuonna 2020 noin 1 900 yksilöä. Kantaa uhkaavat vieraslajit kuten kotihiiri ja mustarotta, jotka sekä saalistavat lintuja että kilpailevat niiden kanssa ravinnosta.
The Very Best of Dokken
The Very Best of Dokken on heavy metal -yhtye Dokkenin vuonna 1999 julkaistu kokoelmalevy. Albumi sisältää suurimman osan yhtyeen singleistä. Kappaleet ovat levyllä kronologisessa järjestyksessä.
Náfplio
Nykyinen kaupunki
pienoiskuva|Náfplion Perustuslain aukio (Plateía Syntágmatos), taimmaisena [[Náfplion arkeologinen museo|Náfplion arkeologisen museon rakennus.]]
Aneurysma
thumb|200px|Aortan aneurysma Aneurysma tarkoittaa valtimon pullistumaa. Etymologisesti sana on peräisin kreikan sanoista ana (=ylös, esiin) ja eurynein (=laajentaa). Aneurysmia voi esiintyä monissa elimissä. Yleisimmin termiä aneurysma käytetään verisuonissa (esimerkiksi aivoaneurysma ja aortta-aneurysma) esiintyvistä pullistumista, mutta sitä voidaan käyttää esimerkiksi myös sydämen paikallisesta pullistumasta, jollainen voi syntyä esimerkiksi sydäninfarktin seurauksena. Suuren verisuonen, esimerkiksi aortan, aneurysma voi puhjeta ennalta arvaamatta, jolloin seurauksena on nopea verenhukka, joka ilman välitöntä kirurgista hoitoa johtaa potilaan kuolemaan. Aivoaneurysma saattaa harvoissa tapauksissa puhjeta kaatumisesta johtuneen päänkolahduksen seurauksena. Suurten verisuonten, varsinkin aortan, aneurysmat liittyvät ihmisillä verisuonten rappeutumiin, kalkkeutumiin ja muihin sairauksiin, joissa sidekudos heikkenee. Kotieläimillä aneurysmat liittyvät useimmiten suurten verisuonten heikkenemiseen ja arpeutumiseen, joita yleisimmin aiheuttavat sisäloisten toukkamuodot, jotka porautuvat verisuonten seinämiin.
Miranda Hart
Miranda Katharine Hart Dyke (s. 14. joulukuuta 1972 Torquay, Yhdistynyt kuningaskunta) on englantilainen näyttelijä, käsikirjoittaja ja stand-up-koomikko. Suomessa hänet tunnetaan syksyllä 2011 Yle TV1:ssä alkaneesta komediasarjasta Miranda, joka valittiin Britanniassa vuoden 2010 parhaaksi komediasarjaksi. Itse Miranda Hart palkittiin parhaana komedianäyttelijänä. Sarja kertoo romuluisesta, sosiaalisesti ja muutenkin kömpelöstä, kommelluksiin joutuvasta Mirandasta. Hart tunnetaan myös brittidraamasta Hakekaa kätilö.
Mediataiteen peruskäsitteitä
Interaktiivinen teos
Interaktiivinen teos on itsenäinen taideteos, jossa käytetään erilaisia vuorovaikutteisia tekniikoita, projisointitiloja ja mediamuotoja, joissa keskeisenä ideana on tarjota katsojalle/kokijalle mahdollisuus olla vuorovaikutuksessa teoksen materiaalien, osien ja multimediamateriaalin kanssa.
Ohjelmistotaide
Ohjelmistotaide on uuden mediakulttuurin kansainvälisiä kasvualueita. Kyseessä on taiteen alue, jonka välineenä on tietokoneen ohjelmalla tuotettu algoritminen koodi ja aiheena ohjelmistojen kulttuuriset ja sosiaaliset kytkennät. Ohjelmistotaiteen lähtökohtana eivät ole ohjelmistotuotannon käytännönläheiset tarpeet – perinteisten softatyökalujen sijaan kohteena ovat esimerkiksi ohjelmistoihin liittyvä käsitteellinen tarkastelu, estetiikka, digitaalinen kulttuuriperintö ja media-aktivismi. Myös tietokanta voidaan esittää taideteoksen muodossa.
Lada
Lada on venäläisen ajoneuvovalmistaja AvtoVAZ:in automerkki. Ladan päätuotantolaitos sijaitsee Toljatin kaupungissa, Samaran alueella. Nimi "Lada" on vientimarkkinoita varten annettu nimi, kotimarkkinoillaan auton merkkinä on VAZ. Merkin valmistus aloitettiin kesäkuussa 1970.
Ladan tunnuksessa on tyyliteltynä matalasyväyksinen jokilaiva, joka on venäjänkieliseltä nimitykseltään lodja tai ladja, kirjoitettuna ладья (suom. lotja). Slaavilaisessa mytologiassa Lada on nuoruuden, rakkauden, kauneuden ja harmonian jumalatar.
AvtoVaz
Vuonna 1993 TTS teki sopimuksen AvtoVAZin kanssa. Vuonna 1995 ensimmäinen täysimittainen LADA Car center avattiin Naberezhnye Chelnyn kaupunkiin ja aloitti suorat toimitukset autotehtaalta. Vuonna 1995 avattiin toimisto Kazaniin. Vuoteen 1997 asti autoilla ajettiin Naberežnye Chelnysta. Jälkikuljetukset rautateitse
Ladan mallisto
Kauan odotettu uusi etuvetomalli sai nimen Samara, tehtaalla auto kuitenkin tunnetaan nimellä VAZ-2108, jos kyseessä on kolmiovinen malli. Viisiovinen on VAZ-2109 ja sedan tuntee tunnuksen VAZ-21099. Puhekielessä Žiguleita kutsutaan niiden numerolyhenteen mukaan "kolmoseksi" (troika), "neloseksi" (tšetvjorka), "viitoseksi" (pjatorka), "kuutoseksi" (šestjorka), "seiskaksi" (semjorka), "kasiksi" (vasmjorka) tai "ysiksi" (devjatka).
Sami Ahlberg
Ahlberg on Ilveksen kasvatti ja edusti ensimmäistä kertaa seuraa SM-liigassa kaudella 1991–1992, jolloin pelasi kahdeksan ottelua edustusjoukkueessa. Läpimurtonsa Ahlberg teki kaudella 1994–1995. Ahlberg teki kauden aikana 16 maalia. Kausi oli kuitenkin Ilvekselle vaikea, sillä joukkue jäi koko sarjan viimeiseksi ja joutui karsimaan liigapaikastaan. Ahlbergin kauden kohokohta oli ottelu Wayne Gretzkyn kokoamaa 99 All Stars -tähdistöjoukkuetta vastaan. 99 All Stars kiersi NHL:n työsulun aikana pelaamassa näytösotteluita Euroopan kaupungeissa. Ilves voitti joukkueen 4–3 jatkoajalla ja Ahlberg teki ratkaisumaalin.
Jackson Scholz
Scholz voitti olympiakultaa 4 × 100 metrin viestijuoksussa ja sijoittui 100 metrillä neljänneksi Antwerpenissa 1920. Neljä vuotta myöhemmin Pariisissa hän voitti 200 metrin juoksun olympiakultaa ajalla 21,6 ja sai 100 metrillä hopeaa. Amsterdamin olympiakisoissa 1928 Scholz sijoittui 200 metrillä neljänneksi, vaikka maalikuvan perusteella hän oli maalissa kolmantena. Tukholmassa 16. syyskuuta 1920 hän sivusi 100 metrin maailmanennätystä 10,6.
Kalevi Jäntin palkinto
Säätiön palkintolautakuntaan kuuluvat kanslianeuvos Satu Jäntti-Alanko (puheenjohtaja), VTT, kirjailija Anna Alanko, kriitikko Mervi Kantokorpi, professori Jyrki Nummi, kustantaja Touko Siltala ja runoilija, taiteilijaprofessori Saila Susiluoto.
Eric Liddell
Elämäkerta
Liddell opiskeli kotimaassaan Skotlannissa. Juoksuradalla hän juoksi pää takana ja kädet oudosti heiluen niin, ettei hän aikalaisten mielestä edes nähnyt minne oli menossa. Hänen arvioitiin juoksevan puhtaasti uskon voimalla.
Pariisin kesäolympialaiset
Kilpailussa Liddell juoksi kuin hurmiossa pää takana, kädet heiluen olympiasankariksi täysin yllättäen väärällä matkalla maailmanennätysajalla 47,6.
Eric Liddellin ja Harold Abrahamsin olympiavoitoista kertoo vuonna 1981 valmistunut tositapahtumiin pohjautuva elokuva "Tulivaunut". Toisin kuin elokuvassa, Liddell kieltäytyi juoksemasta 100 metriä jo kuukausia ennen kisoja, kun kisojen aikataulu julkaistiin.
F.O.A.D.
F.O.A.D. (Fuck Off and Die) on tunnetun norjalaisen black metal -yhtyeen Darkthronen 13. studioalbumi, joka julkaistiin 1. marraskuuta 2007. Albumilla yhtye jatkoi pääosin edellisellä albumillaan, The Cult is Alivella, kehitettyä Black metalin ja Crust punkin yhdistelmää. Levy sisältää myös kappaleita, joilla klassisen metallin vaikutukset ilmenevät paljon suoremmin kuin aikaisemmilla Darkthronen julkaisuilla.
Shih Kien
Kienille myönnettiin vuonna 1996 Golden Bauhinia -palkinto elämäntyöstään elokuvan alalla.
Iso Haukijärvi (Juupajoki)
Vedenlaatu
Järveen laskevista suo-ojista tulee järveen humuspitoista vettä. Sen vedestä on määritetty vain yksi tutkimustulos vuodelta 1989. Sen tulosten mukaan järven vesi on runsashumuksista, vedenväriltään rusekeaa ja hapanta (pH-arvoltaan 5,5). Veden ravinnepitoisuus on kokonaisfosforipitoisuudeltaan lievästi rehevöitynyt. Veden happamuus on myöhemmin vähentynyt. Veden laatu ja järven virkistyskelpoisuudet ovat molemmat tyydyttävää tasoa.
Cluster Munition Coalition
Vuonna 2011 järjestö yhdistyi maamiinoja vastustavaan kansainväliseen kampanjaan (International Campaign to Ban Landmines, ICBL) muodostaen kahden asian ICBL-CMC -yhteenliittymän. Toimintaa rypäleaseiden kiellon edistämiseksi on jatkettu yhdistymisestä huolimatta aiemmalla nimellä.
Okinotorishima
Okinotorishima (, ’ulappalintusaari’) on Japanille kuuluva asumaton atolli Tyynen valtameren Filippiinienmeressä. Se on Japanin eteläisin piste. Atolliin kuuluu muutama pieni saari, jotka ovat laskuveden aikaan merenpinnan yläpuolella; atolli on itä-länsisuunnassa 4,5 kilometriä pitkä ja pohjois-eteläsuunnassa 1,7 kilometriä leveä. Okinotorishima sijaitsee 1 740 kilometriä lounaaseen Tokiosta ja 900 kilometriä lounaaseen Ogasawarasaarten Chichijimasta. Hallinnollisesti atolli kuuluu Tokion metropolin Ogasawaran kyläkuntaan. Okinotorishima on Japanin ja Kiinan välisen kiistan kohteena. Jos Okinotorishima katsotaan saareksi, Japani voi vaatia sen ympäriltä noin 400 000 neliökilometrin laajuisen yksinomaisen talousvyöhykkeen (EEZ). Kiinan ja Etelä-Korean mukaan Okinotorishima ei täytä saaren määritelmää. Aiemmin atollilla oli kuusi kohtaa, jotka nousivat merenpinnan yläpuolelle, mutta vuosien saatossa osa niistä hävisi eroosion myötä ja vuonna 1989 enää kaksi oli havaittavissa. Niiden suojelemiseksi Japani rakennutti niille betoniset jalustat ja aloitti vuonna 2011 noin 75 miljardia jeniä maksavan sataman rakentamisen.
Bodøn lento-onnettomuus 1974
Bodøn lento-onnettomuus tapahtui 24. kesäkuuta 1974, kun suomalaisia saamelaisvaltuuskunnan jäseniä kuljettanut yksimoottorinen Beechcraft V35A Bonanza-pienkone (rekisteritunnus OH-BBD) katosi Norjan rannikolla Bodøn edustalla. Onnettomuudessa kuolivat koneen 20-vuotias lentäjä ja viisi matkustajaa. Etsinnöistä huolimatta koneen hylkyä ei löydetty, ja sen arveltiin syöksyneen mereen. Matkustajina olleet saamelaispoliitikot olivat menossa Trondheimissa pidettyyn kokoukseen. Kuolleiden joukossa oli muun muassa saamelaisvaltuuskunnan ensimmäinen puheenjohtaja Reidar Suomenrinne.
Korunuolikko
Korunuolikko (Nemateleotris decora) on nuolikoihin kuuluva kala.
North American XB-70 Valkyrie
Tekniset tiedot (XB-70A)
pienoiskuva|XB-70 Valkyrien ohjaamo
Nuorten Akatemia
Historia ja jäsenjärjestöt
Nuorten Akatemia ry on perustettu 22.4.1994. Perustajina olivat 12 eri nuoriso- ja liikuntajärjestöä. Nuorten Akatemian perustamisen taustalla oli tarve tavoittaa nuoret, jotka jäivät järjestö- ja harrastustoiminnan ulkopuolelle sekä tehdä nuorten harrastustoiminnassa oppimat taidot näkyviksi.
Maailmankisat 1976
Yhdeksännet Maailmankisat järjestettiin vuonna 1976 Helsingissä 22.–23. kesäkuuta. Kilpailupaikkana oli Olympiastadion. Kansainväliset yleisurheilukilpailut olivat Helsingin Kisa-Veikkojen järjestämät. Kisat oli aiemmin järjestetty joka toinen vuosi. Nyt kisoissa siirryttiin vuosittaiseen rytmiin.
Maarit Salin
Asunto
Maarit saapuu sarjaan alun perin vain käymään keskimmäisen lapsensa Sakun luona, sillä tämä on joutunut hiihto-onnettomuuteen. Hän asuu jonkin aikaa Salinien luona, sitten hetken Ismo Laitelan luona, mutta hänen vakituinen kotinsa on Tampereella. Syksyllä 1999 esitetyissä jaksoissa hän muuttaa Helsinkiin, mutta ei asu Pihlajakadulla, vaan lähempänä keskustaa. Myöhemmin hän muuttaa takaisin Tampereelle, kunnes palaa takaisin vuonna 2000 esitetyissä jaksoissa ja asettuu Pihlajakadun lähellä sijaitsevaan taloon. Sittemmin hän muuttaa Pihlajakadulle ullakkoasuntoon B10, jossa hän asuu aina siihen asti, kunnes muuttaa Yhdysvaltoihin markkinoimaan kirjaansa, minkä ajaksi hän asettaa asuntonsa vuokralle. Vuonna 2007 esitetyissä jaksoissa hän irtisanoo vuokrasopimuksen ja muuttaa itse asuntoon. Kun Sofia muuttaa Maaritin luokse, tämä rakennuttaa asuntoonsa yhden lisähuoneen lapsenlastaan varten. Myöhemmin sekä Maarit että Sofia muuttavat Aleksin luokse Nakkilaan. Vieraillessaan sarjassa vuonna 2015 esitetyissä jaksoissa Maarit asuu majatalo Amandassa.
Työelämä
Maaritin asuessa avoliitossa Jukan kanssa, ongelmat lisääntyvät, kun Maarit alkaa kirjoittaa elämästään kirjaa, jonka nimeksi tulee Maailman huonoin äiti. Kirjan teemana on Maaritin alkoholismi. Jukka ei innostu kirjan aiheesta, koska hänelle perheen kulissien säilyminen oli tärkeintä. Siitä huolimatta Maarit aikoo julkaista kirjan, vaikka lopulta suostuukin jättämään pois muutamia kohtia. Kirjasta tulee menestys, ja siitä kiinnostutaan jopa Yhdysvalloissa. Niinpä Maarit lähtee markkinoimaan kirjaansa ulkomaille ja poistuu sarjasta. Asuntonsa hän vuokraa Ossi Puolakalle.
Kihlakunta
Kihlakunnat ovat Suomessa ja Pohjoismaissa olleet läänejä alempiasteisia valtion paikallishallintoalueita. Kihlakunnat ovat Suomessa ja Virossa olleet käytössä jo rautakaudella. Virossa ne olivat syntyneet 1000-luvun alussa asutusmuutoksen seurauksena. Historiallisena aikana kihlakunnat olivat muun muassa kruununvoutien ja henkikirjoittajien virkapiirejä. Vuonna 1996 Suomessa muodostettiin uudenlaiset kihlakunnat, joihin koottiin poliisin, syyttäjän ja ulosoton tehtävät. Nämä uudet kihlakunnat lakkautettiin vuoden 2007 lopussa.
Aardla järv
Järven luokittelu ja ekologia
Järvi luokitellaan limnologisesti kasvillisuudeltaan rehevöityneeksi (, MF), jolloin sekä pohja- ja rantakasvillisuus että kelluvalehtinen kasvillisuus kukoistaa. Tällaiset järvet ovat yleensä myös matalia.
Esa Nieminen
Nieminen on julkaissut pari sooloalbumia, Kookas kulkija ilmestyi 1976 Finnlevyn kautta, ja uusin Omillaan ilmestyi vuonna 2006 Bonnier Amigon kautta.
Ranskan energiapolitiikka
Energiatehokkuus
Ranskan hallituksen tavoite rakennusten ja liikenteen energiatehokkuuden parannus. Rakennusmääräykset sisältävät valaistusenergiarajat ja pakollisen energialuokan. Tavoite on, että ainakin 1/3-osa uusista rakennuksista on matalaenergiataloja tai energiaa tuottavia taloja vuonna 2013. Energiaa tuottavista taloista on myös demoprojekteja. Rakennussuunnitelman (The Plan Bâtiment) perusta on yksityistalouksien nollakorkolainat (Eco-Prêt à Taux Zéro, Zero-interest loan), joiden määrä kaksinkertaistettiin Ranskan talouden kannustussuunnitelmassa. Lisäksi vuoden 2009 rahoituslain mukaan asuntolaina on 0 %, jos talo on energiatehokas. Verovähennykset edistävät rakennusten lämpötehokkuutta ja kannustavat määräysvaatimusten ylittämiseen. Liikenteessä EU:n direktiivi on säädetty. Autonvalmistajille on varattu 400 milj. € tuki energiaa tuottavien autojen kehitykseen (tuottaa enemmän kuin kuluttaa). The Eco-Design Directive parantaa kaikkien tuotteiden energiatehokkuutta.
Minskin traktoritehdas
Minskin traktoritehdas (, MТЗ, MTZ; ) on 29. toukokuuta 1946 perustettu traktoritehdas Minskissä Valko-Venäjällä ja samanniminen valkovenäläinen, tuotantoliittoutumaksi ryhmittynyt teollisuuskonserni, johon kuuluu 11 tehdasta eri puolilla Valko-Venäjää.
Barbituraatit
Sivuvaikutukset ja riippuvuuspotentiaali
Bentsodiatsepiinit ovat korvanneet barbituraatit lähes täysin rauhoittavina ja unilääkkeinä pienemmän vaarallisuutensa takia. Barbituraattien vaikuttavan annoksen ja tappavan yliannoksen ero on pieni, ja lisäksi ne kertyvät kehoon. Barbituraatteja käytettiin myös usein väärin aivan kuten bentsodiatsepiineja nykyään.
Kello (saari)
Kello on saari Perämerellä Raahen kaupungin edustalla. Se sijaitsee Isolahden suulla Pikku-Kraaselin saaren luoteispuolella noin kaksi kilometriä länteen Raahen venesatamasta. Saarella on Raahen sataman väylien linjataulu.
Anaksimenes
pienoiskuva|Anaksimenes. Anaksimenes (, n. 585–525 eaa.) oli antiikin kreikkalainen esisokraattinen filosofi. Hän oli kotoisin Joonian Miletoksesta, ja hänet luetaan kuuluvaksi ns. joonialaisen luonnonfilosofian haaraan. Anaksimenes oli Anaksimandroksen oppilas ja Anaksagoraan opettaja.
Ajattelu
Anaksimeneen mukaan kaiken olevaisen alkusyy tai -perusta (arkhē) oli äärettömässä ilmassa – kaikki olevainen on ilmaa vaihtelevalla tiheydellä. Kuumuus laajentaa ja kylmyys tiivistää ilmaa, synnyttäen sille erilaisia olomuotoja. Tiheyden vaihtelu on asteittainen, ja tapahtuu kumpaankiin suuntaan, riippuen siitä saako kuuma vai kylmä voiton. Kun ilma tiivistyy kylmyyden seurauksena, siitä muodostuvat vaiheittain pilvet, vesi ja maa. Kun ilma harvenee kuumuuden seurauksena, siitä muodostuu lopulta tuli.
Denatsifikaatio
Termi denazification keksittiin Pentagonissa vuonna 1943. Alun perin sillä tarkoitettiin vain natsien oikeusjärjestelmän purkamista, mutta pian käsite laajeni tarkoittamaan koko yhteiskunnan puhdistamista natsismista. Saksan antautuessa toukokuussa 1945 kansallissosialistisessa puolueessa oli 8,5 miljoonaa jäsentä, mikä oli 10 prosenttia kansasta. Heidän lisäkseen kansallissosialistisiin järjestöihin oli kuulunut 45 miljoonaa jäsentä.
Rauhaton sydän
Rauhaton sydän on Badding Rockersin albumi vuodelta 1989.
Täplänuolikko
Käyttäytyminen
Täplänuolikkoja tavataan luonnossa usein pareittain. Akvaariossa se on niin aggressiivinen lajitovereita tai muita suunnilleen saman muotoisia kaloja kohtaan, että sitä pidetään joko yksin tai parina mutta ei useampien nuolikkojen kanssa.
Ikaría (kunta)
Kunnan osat
Vuoden 2011 kuntauudistuksesta lähtien Ikarían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
Pena
Pena voi tarkoittaa seuraavia:
Sointula (kaupunginosa)
Sointula on hieman eristyksissä muusta kaupungista. Se sijaitsee Valkeakoskelta lähdettäessä Pälkäneentietä pitkin Pälkäneelle. Sointulaa rajoittaa etelässä Lumikorven teollisuusalue sekä idässä, lännessä ja pohjoisessa Mallasvesi. Apian leirintäalue sijaitsee Sointulan vieressä, ja Kirjaslampi sen luoteispuolella. Kirjaslammella on myös Kirjaslammen lava, jossa järjestetään tansseja kesäisin.
Palimpsesti
Kirjoitusmateriaalin kierrättäminen oli tavallista sen kalleuden takia. Pois pyyhityt tekstit olivat yleensä sellaisia, joita ei enää pidetty tarpeellisina tai kiinnostavina. Keskiajalla monet antiikin aikaiset, pakanallisiksi katsotut tekstit kokivat tämän kohtalon. Vanhemman tekstin voi usein kuitenkin erottaa uudemman tekstin alta joko paljaalla silmällä tai nykytekniikan avulla, esimerkiksi infrapuna- tai multispektrivalokuvauksella. Monia jo kadonneiksi uskottuja antiikin teoksia on sittemmin löytynyt nimenomaan palimpsesteista. Joukossa on tunnettujakin teoksia kuten Ciceron Valtiosta (De re publica) ja eräs Arkhimedeen kirjoittama, matematiikkaa koskeva tutkielma, niin kutsuttu Arkhimedes-palimpsesti. Aiemmin on kemiallisia aineita käyttämällä voitu saada alkuperäinen kirjoitus luettavaksi, ja siten on tehty arvokkaita käsikirjoituslöytöjä. Tällainen on esimerkiksi Codex Ephræmi rescriptus -niminen Raamatun käsikirjoitus.
Suovenhokas
Koko ja ulkonäkö
Suovenhokas on pieni, vaalea perhonen. Etusiipien pohjaväri on puhtaan valkoinen. Ulompi poikkiviiru erottuu ruskeana, ja sen ulkoreunalla on mustanruskeita täpliä. Siiven keskiosassa on leveä, vaaleanruskea vyö, samoin kuin ulkoreunassa. Ulkoreunan ruskean vyön keskellä kulkee valkea aaltoviiru. Siiven keskellä on musta täplä, jonka vieressä on vaaleankellertävistä suomuista muodostuva tupsu. Takasiivet ovat tasaisen ruskeat.
Krypton
Käyttö
Kryptonin isotooppia 85Kr käytetään myös muun muassa etsimään vuotokohtia säiliöistä sekä ihmiskehon verenvirtauksen mittauksessa. 85Kr voidaan käyttää myös luomaan fosforesenssia fosforoivan aineen kanssa.
Teurgia
Länsimaisen teurgian juuret ulottuvat antiikin uusplatonismiin. Tunnettuja teurgeja olivat muun muassa Ammonios Sakkas, Plotinos, Porfyrios ja Iamblikhos. Iamblikhoksen nimiin on laitettu aihetta käsittelevä teos Teurgia eli Egyptiläisistä mysteereistä.
Äänekoski
Äänekoski on teollisuuskaupunki Keski-Suomen maakunnassa Keiteleen eteläpäässä. Äänekosken naapurikunnat ovat Kannonkoski, Konnevesi, Laukaa, Saarijärvi, Uurainen, Vesanto ja Viitasaari. Äänekosken nimi sijoittuu aakkosjärjestyksessä suomen kielen kannalta Suomen nykyisistä kuntien nimistä viimeiseksi mutta useimpien muiden kielten kannalta ensimmäiseksi. Ruotsinkielisissä nimissä Äänekosken jälkeen sijoittuvat vielä Östermark (Teuva) ja Övertorneå (Ylitornio).
Taajamat
Äänekoskella oli kolme taajamaa, jonka lisäksi äänekoskelaisia asui kahdessa yli kunnanrajan uloittuvassa taajamassa naapurikunnan läheisyydessä:
Hallinto
pienoiskuva|Äänekosken kaupungintalo. Kaupunginjohtaja on Matti Tuononen. Äänekosken kaupunginvaltuustossa on 43 paikkaa. Kaudella 2021–2025 suurimmat valtuustoryhmät ovat SDP (11 paikkaa), keskusta (8 paikkaa), vasemmistoliitto (8 paikkaa) ja perussuomalaiset (8 paikkaa). Valtuuston puheenjohtajana toimii Jari Halttunen. Kaupunginhallituksessa on yhdeksän paikkaa, ja sen puheenjohtajana toimii Kari Kiiskinen.
Seurakunnat
Suomen ortodoksisen kirkon seurakunnista Äänekosken alueella toimii Jyväskylän ortodoksinen seurakunta. Äänekoskella toimii lisäksi Äänekosken helluntaiseurakunta ja Äänekosken vapaaseurakunta sekä Jehovan todistajien valtakunnansali. Ortodoksisen kirkon osalta kaupunki kuuluu Jyväskylän ortodoksiseen seurakuntaan ja siellä on oma tsasouna.
Nähtävyydet
Äänekosken nähtävyyksiä ovat mm.: Äänekosken nähtävyydeksi voidaan laskea myös Helsingin Seurasaaren ensimmäinen rakennuskokonaisuus Niemelän torppa, jonka Akseli Gallen-Kallela ja Yrjö Blomstedt löysivät Konginkankaalta. Torpan kaikki rakennukset siirrettiin Seurasaareen 1909.
Alejandro Valverde
Valverde voitti Espanjan ympäriajon kokonaiskilpailun vuonna 2009 oltuaan aiemmin toinen 2006 ja kolmas 2003. Ranskan ympäriajossa hän on ollut parhaimmillaan kolmas 2015, samoin Italian ympäriajossa 2016. Lisäksi hän on saavuttanut etappivoittoja kaikissa kolmessa kilpailussa sekä voittanut Espanjan ympäriajossa pistekilpailun neljä ja yhdistelmäkilpailun kolme kertaa. Suurista etappikilpailuista hän on voittanut myös Dauphiné Libéréen 2008 ja 2009, Katalonian ympäriajon 2009, 2017 ja 2018, Tour de Romandien 2010 sekä Baskimaan ympäriajon 2017. Yhden päivän klassikoista hän on voittanut Liège–Bastogne–Liègen 2006, 2008, 2015 ja 2017, La Flèche Wallonnen ennätykselliset viisi kertaa 2006, 2014, 2015, 2016 ja 2017 sekä Clásica de San Sebastiánin 2008 ja 2014. UCI ProTour -sarjan kokonaiskilpailun hän voitti vuosina 2006 ja 2008, UCI World Tourin 2014 ja 2015. MM-kilpailuissa hän voitti maantieajon maailmanmestaruuden 2018, sai hopeaa 2003 ja 2005 sekä pronssia 2006, 2012, 2013 ja 2014.
Ahdas esinahka
Haitat
Ahdas esinahka voi aiheuttaa kipua virtsaamisen, erektion ja yhdynnän yhteydessä. Lisäksi ahdas esinahka voi vaikeuttaa terskan käsittelyä sen verran, että genitaalihygienian ylläpito hankaloituu, jolloin tulehdusriski kasvaa.
Hoito
Nykyään muissa maissa tavallisin hoito on steroidivoiteella kuten beetametasonilla, joka tehoaa yleensä 4 - 6 viikossa.
Dean Smith
Smith sai uransa aikana epävirallisen nimityksen stunttimiesten Hall of Fameen. Hän teki töitä myös rodeossa ja saavutti siinä useita palkintoja.
Euthydemos
Euthydemos (, 400-luku eaa.) oli antiikin kreikkalainen henkilö, joka esiintyy sekä Ksenofonin että Platonin sokraattisissa dialogeissa. Ksenofon kertoo teoksessaan Muistelmia, kuinka Kritias rakasti nuorta Euthydemosta ja kuinka Sokrates pilkkasi tätä sen vuoksi: "[...] kun Sokrates huomasi, että Kritias rakasti Euthydemosta ja yritti tehdä hänelle niin kuin tekevät ne jotka nauttivat ruumiillisesta rakkaudesta, hän sanoi ettei ole vapaan miehen arvon mukaista eikä sovi kunnon ihmiselle pyytää ja rukoilla kuin kerjäläinen almua [...] rakastetulta, jonka silmissä tahtoo näyttää jonkin arvoiselta" (Muistelmia I.2). Kritias oli Ateenaa peloponnesolaissodan jälkeen hallinneiden kolmenkymmenen tyrannin johtaja.
M/S Midas
Käyttöhistoria
30. tammikuuta 1990 alus laskettiin vesille ja 9. maaliskuuta se luovutettiin suomalaisen Oy Rettig Ab:n omistukseen, joka rekisteröi aluksen Suomen lipun alle. Kotisatamaksi tuli Turku. Tuolloin aluksen nimi oli Bore Sea. Tämän jälkeen suomalainen Bore Line aloitti liikennöinnin aluksella, reitillä Helsinki–Kotka–Terneuzen–Rotterdam–Chatham. 1. tammikuuta 1992 ja 9. tammikuuta 1995 välisen ajan Bore Sea oli aikarahdattuna Finncarriersin liikenteessä.
Idols (TV-formaatti)
Logo
Tyypillisin logo on soikea ja siinä on keskellä ohjelman nimi. Joskus nimi kirjoitetaan vaakasuoraan, joskus se on hieman kenossa ylöspäin.
Võngjärv
Võngjärv on Virossa Tartumaalla Kastren kunnassa sijaitseva järvi.
Maantietoa
Järven pinta-ala on 21 hehtaaria ja se on 500 metriä pitkä ja 400 metriä leveä. Se sijaitsee Jõmmsoon reunalla, missä se on vesiyhteydessä ohi virtaavaan Ahja jõgeen. Järveen laskee vielä neljä lyhyttä suo-ojaa. Järven valuma-alueen laajuus on Ahja jõesta johtuen 1 039,0 neliökilometriä ja sen vedenpinnan korkeus on keskimäärin 31,0 m mpy. Järvi on luodattu ja sen keskisyvyys on 2 metriä ja suurin syvyys 2,5 metriä. Järven laskennalliseksi tilavuudeksi voidaan määrittää 0,00042 kuutiokilometriä eli 0,42 miljoonaa kuutiometriä. Järven rantaviivan pituus on 2,3 kilometriä ja siitä puolet on suota ja loput metsämaata. Järvi on autio eikä sinne johda tietä.
Elsevier
Elsevieriä on kritisoitu muun muassa sen julkaisusarjojen kalliista hinnoista. Keväällä 2009 kustantamon Australian toimiston havaittiin julkaisseen vuosina 2000–2005 yhteensä kuutta lääkeyhtiöiden sponsoroimaa lääketieteellistä julkaisusarjaa ilman, että sponsoreita mainittiin itse julkaisusarjoissa. Lääkeyhtiö Merckin sponsoroimissa lehdissä muun muassa esitettiin tulokset suosiollisina Merckin omia tuotteita kohtaan.
Hopfin–Rinowin lause
Matematiikassa Hopfin–Rinowin lause koskee Riemannin monistolla määritellyn täydellisen avaruuden geodeesejä. Lause on nimetty Heinz Hopfin ja hänen oppilaansa Willi Rinowin mukaan.
Jukatek
Kielioppi
Lukusanat 1–10 jukatekiksi:
Ebebiyín
Ebebiyín on kaupunki Päiväntasaajan Guineassa. Aivan maan manneralueen koillisnurkassa Kamerunin ja Gabonin rajan tuntumassa sijaitsevan Ebebiyínin asukasluku oli vuoden 2001 laskennassa alle 20 000, mutta arvio vuodelle 2015 on 40 000.
Saarijärvi (Orivesi, Siikaneva, itäinen)
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Huikonjoen valuma-alueeseen (35.754) se kuuluu. Lammen vedenpinnan korkeus on 164,6 metriä mpy. Siihen on johdettu viisi metsä- tai suo-ojaa, joista yksi tuo kauempaa etelästä ojitettujen soiden kuivatusvesiä. Samaa ojaverkkoa käyttävät Suojärven ja Suojärvenlakkarin laskuojinaan. Saarijärven laskuoja putoaa nopeasti Jokihaaran laaksoon, jossa oja yhtyy Jokihaaraan. Tämä yhtyy heti Jouttijokeen. Laskuojalle tulee pudotusta 17 metriä.
Historiaa
Vuoden 1957 peruskartassa järvi oli autio ja siihen laski ojitetulta suolta kaivettu johto-oja. Vedet tulivat Suojärveltä pienen nyttemmin kadonneen lammen läpi. Koillisrantaan oli merkitty kartan jälkipainokseen varaus vapaa-ajan asunosta vuoden 1986 karttaa.
Steve Winwood
Winwood aloitti soolouran Trafficin hajottua 1970-luvulla. Hänen debyyttialbuminsa oli Steve Winwood (1977). Monet hänen albumeistaan ovat myyneet platinaa, ja Roll With It oli vuonna 1988 viikon Yhdysvaltain albumilistan kärjessä.
Veini Vehviläinen
SM-liigasopimus JYPiin
Vehviläinen aloitti kauden 2016–2017 JYPissä tryoutilla aloittaneen, kokeneen Pekka Tuokkolan aisaparina. Syksyn mittaan hän haki pelituntumaa myös JYP-Akatemiasta, kun JYPin kolmas sopimusmaalivahti Markus Ruusu sai onnistumisia SM-liigan puolella. Vehviläisen ja Ruusun ollessa alle 20-vuotiaiden MM-kilpailuissa JYP paikkasi maalivahtiosastoaan Jussi Olkinuoralla, joka onnistui lyhyen sopimuksensa aikana ja sai sen päätteeksi jatkosopimuksen. Vehviläinen putosi näin ollen joukkueen kolmosmaalivahdiksi. Vajaa viikkoa myöhemmin Olkinuoran jatkosopimuksen jälkeen JYP lainasi hänet loppukaudeksi Vaasan Sportiin. Joukkueen maalivahtivalmentajana toimi Vehviläiselle alle 20-vuotiaiden maajoukkueesta tuttu Aki Näykki. Hän jakoi Sportin torjuntavastuun varsin tasaisesti Mika Järvisen kanssa ja pelasi yhdeksän runkosarjaottelua.
Paluu Eurooppaan
Kaudeksi 2021–2022 Vehviläinen siirtyi vuoden mittaisella sopimuksella Ruotsin SHL-liigan Brynäs IF:ään. Joukkuetta valmensi hänelle Kärpistä ja Suomen A-maajoukkueesta tuttu Mikko Manner. Vehviläisen kauteen mahtui peräti 190 minuutin ja 18 sekunnin mittainen nollaputki, joka päättyi 30. joulukuuta 2021 pelattuun otteluun Färjestad BK:ta vastaan, kun hänen maanmiehensä Jesse Virtanen katkaisi putken ajassa 3.34. Vehviläinen jäi vain 13 minuutin ja 30 sekunnin päähän liigan kaikkien aikojen nollaputkiennätyksestä, joka on Alexander Salákin (204 minuuttia ja 48 sekuntia) hallussa kaudelta 2012–2013. Hänet nimettiin SHL:n joulukuun kuukauden pelaajaksi. Vehviläinen torjui kauden aikana kaikkiaan viisi nollapeliä. Toukokuussa 2022 hän teki Brynäsin kanssa vuoden mittaisen jatkosopimuksen.
Muuta
Vehviläisen pikkuveli Aaro pelasi jääkiekkoa hyökkääjänä A-junioriksi asti.
Joachim Peiper
Ardennien taistelu
thumb|left|Peiperin joukkoja Malmédyyn johtavalla tiellä vuonna 1944
Vuoden 1944 joulukuussa Ardennien hyökkäyksessä Peiperin komennossa oli taisteluosasto Peiper. 6. SS-panssariarmeijaan kuulunut taisteluosasto oli muodostettu hänen komentamansa rykmentin, 1. SS-panssaridivisioona Leibstandarte Adolf Hitlerin 1. SS-panssarirykmentin, ympärille liittämällä siihen muun muassa raskailla Tiger II -panssareilla varustettu 501. raskas SS-panssarivaunupataljoona sekä jalkautuneita laskuvarjojääkäriyksiköitä. Peiperin ryhmä oli saksalaisten kärkiyksikkö omalla sektorillaan Ardenneilla, edeten La Gleizeen asti, jossa jäi amerikkalaisten motittamaksi. Peiper miehineen onnistui kuitenkin vetäytymään hyläten samalla suuren osan raskaasta kalustostaan. Ardennien taistelun aikana Peiperin johtama taisteluryhmä syyllistyi satojen amerikkalaisten sotavankien ja belgialaisten siviilien laittomiin teloituksiin.
Keväällä 1945 hän taisteli itärintamalla Unkarissa. Peiper antautui lopulta Alpeilla amerikkalaisille joukoille. Peiper oli 30-vuotiaana Saksan maavoimien nuorin eversti (SS-Standartenführer). Hän sai ritariristin tammenlehvin ja miekoin.
Amputaatio
Aavesärky
Muita tuntemuksia voivat olla kutina. Potilas voi tuntea myös aavekrampin. Potilas voi myös tuntea puuttuvan raajan liikkeen tai aistia sen asennon. Aavekipu voi aiheuttaa vaikeuksia nukkumiseen ja ajaa itsetuhoisuuteen. Jotkut potilaat väittävät proteesin hieronnan helpottavan tällaista särkyä. Tällöin kyseessä on mitä ilmeisimmin plasebo-vaikutus. Fantomi-ilmiö voi pysyä samanlaisena koko elämän, mutta myös muuttaa muotoaan, lieventyä ja hävitä kokonaan.
Amputaatio kirjallisuudessa ja kulttuurissa
Amputaatiopotilaat ovat niittäneet mainetta menestyen paraolympialaisissa. Malleinakin amputaatiopotilaat ovat toimineet.
Alix (sarjakuva)
Alix Suomessa
WSOY julkaisi vuosina 1974–1975 kahdeksan Alix-albumia. Albumit suomensi Outi Walli. Takakannessa sarjan nimi on Alix peloton ja selässä Alix seikkailee. Sarjasta ei aikoinaan tullut toivottua kaupallista menestystä, mutta nykyisin WSOY:n julkaisemat Alix-albumit ovat suosittuja keräilykohteita.
Anaksagoras
Elämä
Anaksagoraan elämäkerrallinen ajoitus on ongelmallista. Hyvin yleisen näkemyksen mukaan hän muutti jo varhaisessa miehuusiässä Ateenaan, josta oli nopeasti tulossa kreikkalaisen kulttuurin keskus, ja asui siellä 30 vuotta. Toisen näkemyksen mukaan Anaksagoras oli jo yli 40-vuotias Ateenaan asettuessaan ja vaikutti siellä parisenkymmentä vuotta. Anaksagoras oli läheisissä yhteyksissä Perikleehen, jonka kerrotaan ihailleen häntä, ja tragediarunoilija Euripides sai häneltä kiinnostuksen tieteeseen ja inhimillisyyteen. On väitetty myös Sokrateen olleen hänen oppilaitaan, mutta tätä vastaan sotii ainakin Sokrateen Faidon-dialogissa esittämä omaelämäkerrallinen tieto, jonka mukaan hän olisi tutustunut Anaksagoraan ajatuksiin tämän kirjan välityksellä. Myös Cicero antaa ymmärtää, että vaikutus oli ollut epäsuora.